《送陈平仲》
明代·陶宗仪

我居巷南子巷北，同是挈家来避兵。故园荆榛已能理，远道虎豺那可行。

老怀作恶辄数日，寒溪送别伤离情。未知后会更谁好，斫鲈且醉双银罂。

作者简介：（1316—?）元末明初浙江黄岩人，字九成，号南村。元末应试不中。于学问无所不窥。元末避兵，侨寓松江之南村，因以自号。累辞辟举，入明，有司聘为教官。永乐初卒，年八十余。辑有《说郛》、《书史会要》，著《南村诗集》、《辍耕录》。